




                                            Anexa 3 la Hot.40/2020
CAIET DE SARCINI
Pentru Serviciul  de dezinsecție, dezinfecție și deratizare
CAPITOLUL I
Obiectul  și  scopul  achiziţiei 
         Art.1.  Prezentul  caiet  de  sarcini  conține  specificațiile  tehnice  care  definesc  caracteristicile

referitoare la nivelul  calitativ și tehnic de delegare a gestiunii Serviciului pentru activitatea de dezinsecție, dezinfecție şi deratizare în orașul Borsec, de performanță, siguranță în exploatare, precum și sisteme de asigurare a calității, condițiile pentru certificarea conformității cu standardele relevante din domeniul dezinsecției, dezinfecției şi deratizării.
       Art.2. Specificațiile tehnice se referă, de asemenea, la algoritmul executării activităților, la verificarea, inspecția și condițiile de recepție a lucrărilor, precum și la alte condiții ce derivă din actele normative și reglementările în legătură cu desfășurarea activității de deratizare, dezinsecție și dezinfecție.
        Art.3. Reglementările obligatorii referitoare la protecția muncii şi la protecția mediului, care sunt în vigoare, trebuie respectate permanent de către operator (prestator) pe parcursul prestării activității de dezinsecție, dezinfecție și deratizare din cadrul serviciului de salubrizare al orașului Borsec.
         Art.4.  Prezentul  caiet  de  sarcini,  stabilește  condițiile  de  desfășurare a activității de dezinsecție, dezinfecție și deratizare din cadrul   serviciului de salubrizare al orașului Borsec, cât şi specificațiile tehnice necesare pentru achiziționarea următoarelor servicii:
a)  Servicii de dezinsecție și dezinfecție;

          b)  Servicii de deratizare,ce se vor derula la obiectivele din administrarea Primăriei orașului Borsec, județul Harghita.
CAPITOLUL II
Cerințe  organizatorice  minimale 
                Art.5 - Operatorul activității de dezinsecție, dezinfecție și deratizare  al orașului Borsec, va asigura:

                   a)   Respectarea legislației, normelor, prescripțiilor şi regulamentelor privind igiena muncii, protecția muncii, gospodărirea apelor, protecția  mediului;

      b) exploatarea,  întreținerea și reparația instalațiilor  și  utilajelor  cu  personal  autorizat,  în funcție de complexitatea instalației și specificul locului de muncă;

          c) respectarea indicatorilor de performanță și calitate stabiliți prin contractul de delegare a gestiunii serviciilor și precizați în Regulamentul de organizare a activității de dezinsecție, dezinfecție şi deratizare  al orașului Borsec, furnizarea către Primăria orașului Borsec,  respectiv A.N.R.S.C.,  a informațiilor solicitate  şi  accesul la documentațiile și   la actele individuale pe baza cărora prestează activitatea de dezinsecție, dezinfecție și deratizare, și în condițiile legii;
           d) respectarea  angajamentelor  luate  prin  contractul  de  delegare  a  gestiunii  activități  dezinserție,  dezinfecție  şi deratizare;

           e)  prestarea activității de dezinsecție, dezinfecție şi deratizare  pe  întreg  domeniul  public şi  privat al orașului Borsec, pentru care deține contract de delegare a gestiunii;

           f) aplicarea de metode performante de management care să conducă la reducerea costurilor de operare;g)           elaborarea planurilor anuale de revizii și reparații executate cu forțe proprii şi terți;

       h) realizarea unui sistem de evidență a sesizărilor şi reclamațiilor și de rezolvare operativă a acestora;

            i)  personalul necesar pentru prestarea activității asumate prin contract.
     Art.6.  Obligațiile  și  răspunderile  operatorului  referitoare  la  activitatea  care  face  obiectul prezentului caiet de sarcini sunt cuprinse în Regulamentul de organizare şi funcționare al activității de dezinsecție, dezinfecție și deratizare al orașului Borsec;
    Art.7. Operatorul va asigura din surse proprii realizarea oricăror reparații, investiții, precum și a altor  cheltuieli  în  scopul  funcționării  corespunzătoare  a  activității  de  dezinsecție,  dezinfecție  și deratizare;
CAPITOLUL III
Necesitatea  și  oportunitatea  efectuării  serviciilor 
Art.8. Modul de organizare şi executare a activității de dezinsecție, dezinfecție și deratizare,trebuie să se realizeze pe baza următoarelor principii:

•    Protecția sănătății populației;

•    Responsabilitatea față de cetățeni;

•    Conservarea şi protecția mediului înconjurător;

•    Asigurarea calității şi continuității serviciului;

•    Tarifarea echitabilă, corelată cu calitatea şi cantitatea serviciului prestat;

•    Securitatea serviciului;

•    Dezvoltarea durabilă.
    8.1. Serviciile de dezinsecție, dezinfecție și deratizare sunt necesare în scopul eliminării sau prevenirii apariției unor focare de infecție, a unor epidemii, boli infecțioase, daune materiale ca urmare a proliferării în sediul unității și restul obiectivelor socio-culturale, educative, servicii etc. a insectelor (țânțari, muște, gândaci de bucătărie, ploșnițe, purici, furnici, căpușe, etc.), rozătoarelor (șoareci și/sau șobolani), bacteriilor, germenilor microbieni specifici anumitor boli etc.
 8.2. Serviciile solicitate trebuie să îndeplinească cerințele privitoare la funcționalitate, eficiență, fiabilitate în conformitate cu specificațiile producătorului pentru substanțele și produsele utilizate și garantate de acesta, astfel încât acestea să îndeplinească scopul declarat anterior.
  8.3. Serviciile vor fi efectuate în prezența unui reprezentant al beneficiarului care va urmări ca prestatorul de servicii să acționeze cu mijloacele de intervenție, materialele, substanțele, soluțiile etc. prevăzute în contract precum și utilizarea dozelor și a concentrațiilor recomandate de producător.
  8.4. Conformitatea substanțelor, soluțiilor, materialelor şi/sau produselor utilizate de prestator este dată de faptul că acestea sunt menționate într-o fișă tehnică emisă de producător în care să fie specificate toate caracteristicile tehnice funcționale, instrucțiuni de utilizare şi eliminare, de depozitare, efecte nocive asupra populației sau mediului înconjurător precum și alte informații pe care producătorul le consideră utile.
CAPITOLUL IV
Activitatea de  dezinsecție,  dezinfecție  și  deratizare  al  orașului  Borsec 
           Art.9. (1) În vederea realizării unor tratamente eficiente de dezinsecție, dezinfecție şi deratizare,operatorul  împreună  cu  autoritatea  locală  întocmește  anual,  un  program  unitar  de  acțiune  pentru combatere a vectorilor

                      (2) Perioada de execuție a tratamentelor se decalează de comun acord cu autoritatea administrației publice locale, în cazul în care se înregistrează condiții meteo nefavorabile.

                  (3) Obiectivele din programul unitar de acțiune la care se aplică tratamentele sunt:

            a)  spațiile deschise din domeniul public și privat al localității;
b) spațiile deschise ale persoanelor fizice şi juridice;
c) spațiile comune închise ale clădirilor persoanelor fizice, al persoanelor juridice (casa scării, subsol și alte asemenea);
d) căminele şi canalele aferente rețelelor tehnico-edilitare.
 Art.10. Autoritatea  administrației  publice  locale,  instituțiile  publice,  operatorii  economici, cetățenii  cu  gospodării  individuale  şi  asociațiile  de  proprietari/locatari  au  obligația  de  a  asigura executarea tratamentelor pentru combaterea artropodelor şi rozătoarelor purtătoare de maladii transmisibile și/sau generatoare de disconfort din spațiile pe care le dețin sub orice titlu, la frecvența prevăzută în prezentul caiet de sarcini.
Art.11.
             (1) Dezinsecția este o activitate de combatere a insectelor prin mijloace ecologice, biologice și chimice, având ca scop menținerea unui nivel scăzut al densității insectelor, realizând condiții corespunzătoare de igienă și confort pentru populație, precum şi eliminarea riscurilor de transmitere a unor boli prin intermediul insectelor vectoare.

Remanența insecticidelor este dictată de:
a)  insecta țintă;
b)  gradul de infestare;
c)  gradul de igienizare a locației unde se acționează;
d)  substanța activă din biocidul folosit;
e)  doza şi rata de aplicare;
f)   suprafața pe care se acționează.
Activitatea de dezinsecție se efectuează pe domeniul   public   şi   privat   al   orașului Borsec, respectiv :
a)  clădiri ale unităților sanitare de pe raza unității administrativ-teritoriale;
b)  clădiri ale instituțiilor publice, altele decât unitățile sanitare;
c)  spațiile comune închise din clădirile de tip condominiu (casa scării, subsol și alte asemenea)

ale persoanelor fizice și juridice, inclusiv asociații de proprietari/locatari;
d)  spațiile deschise din domeniul public şi privat ale unității administrativ-teritoriale: terenuri ale instituțiilor publice din subordine, parcuri, spații verzi, cimitire, piețe, târguri și alte asemenea;
e) spațiile deschise din proprietatea privată a persoanelor fizice și juridice: terenuri ale operatorilor economici, terenuri ale persoanelor fizice și asociațiilor de proprietari/locatari, terenuri ale instituțiilor publice;

f)
căminele și canalele aferente rețelelor edilitare:  alimentare  cu  apă, canalizare,  alimentare cu energie termică, telefonie, rețele subterane de fibră optică și alte asemenea;
g)  clădiri ale operatorilor economici, clădiri  ale  persoanelor fizice, inclusiv apartamente din imobile de tip condominiu;
h)  subsoluri umede sau inundate;
i)
depozite de deșeuri municipale, stații de compostare a deșeurilor biodegradabile, stații de transfer, stații de sortare și alte instalații de tratare/eliminare a deșeurilor;
j)
alte obiective   identificate care reprezentând focare de infestare și care pot pune în pericol sănătatea oamenilor și a animalelor.
 (2)  Dezinfecția  este o metodă a igienei constând în operațiuni de prevenire şi combatere a bolilor infecțioase  și  parazitare  la  om  și  animale,  urmărindu-se  distrugerea  germenilor  patogeni  de  pe suprafețele supuse acestei operațiuni.

Activitatea de dezinfecție se efectuează în:
a)  depozitele  de  deșeuri 
b) încăperile din cadrul condominiilor prevăzute cu tobogan, destinate colectării deșeurilor 
c)  spațiile special amenajate pentru colectarea deșeurilor menajere;
e)  clădiri ale instituțiilor publice, ale operatorilor economici şi ale persoanelor fizice;
f)   clădiri în care există focare declarate care pun în pericol sănătatea oamenilor și a animalelor.
(3) Deratizarea reprezintă complexul de mijloace și măsuri, aplicate de toți factorii interesați în combaterea rozătoarelor  dintr-un  biotop,  în  scopul  reducerii  substanțiale a numărului  lor.  Având  în vedere anumite particularități biologice ale rozătoarelor: maturitatea sexuală timpurie (2 luni), perioada scurtă de gestație (21 de zile),   prolificitate   mare (8-12   pui/fătare), număr mare de fătări   (4-6/an), transmitere genetică a rezistenței dobândite la substanțe toxice precum și faptul că, chiar după o deratizare eficace, terenul rămas liber este ocupat rapid de către populațiile din vecinătate, practic este imposibil de vorbit de stârpirea rozătoarelor.

Acțiunea de deratizare a domeniului public și privat este o acțiune energică pe o perioadă scurtă de timp, prin folosirea exclusivă a substanțelor raticide anticoagulante, urmărindu-se uciderea unui număr cât mai mare de rozătoare și în care măsurile sanitare dețin un rol foarte important, implicând toți factorii de răspundere interesați, cât și întreaga populație de pe raza localității.

Deratizarea se efectuează la obiectivele pentru care:
a)  este prevazută operațiunea de dezinsecție;
b)  sunt identificate focare de infestare sau  condiții de dezvoltare a rozătoarelor  în spațiile interioare sau exterioare ale persoanelor fizice ori juridice, care pun în pericol sănătatea oamenilor și a animalelor, inclusiv în zonele demolate și/sau nelocuite.
(4) Pentru desfășurarea activității de dezinsecție, dezinfecție și deratizare prestatorul va întocmi o metodologie de lucru, care să conțină informații relevante privind  aplicarea fiecărei  substanțe în parte.
(5) Substanțele utilizate trebuie să aibă Aviz Sanitar eliberat de Ministerul Sănătății, aflate în perioada de garanție, și să facă parte din categoria X sau Xi ( grupele III sau IV de toxicitate).
Art.12.
            Prestațiile efectuate persoanelor juridice, pentru clădirile deținute şi punctele gospodărești, cu excepția instituțiilor şi unităților de învățământ finanțate din bugetul local, precum și prestațiile efectuate persoanelor fizice, pe domeniul privat al acestora, în interiorul gospodăriilor individuale (case) și apartamentelor vor fi finanțate în baza contractelor de prestări servicii încheiate de către operator cu acești  utilizatori.
  Suprafețele pe care se vor efectua lucrările care fac obiectul  prezentului Caiet  de sarcini, se vor modifica în funcție de bugetul alocat și ori de câte ori necesitatea o impune, în funcție de finalizarea acțiunii de inventariere şi a documentațiilor cadastrale, această listă de cantități de lucrări va fi reactualizată.
Art.13
Din punct de vedere al frecvenței, dezinsecția se execută:

    (1)  Din punctul de vedere al frecvenței, dezinsecția pentru combaterea țânțarilor se execută:

               a)  lunar,  în  sezonul  cald  în  perioada  Mai  -  Septembrie,  pentru  spațiile  deschise  prevăzute  în programul unitar de acțiune, inclusiv cămine şi canale aferente rețelelor edilitare;

               b)  minimum 3 tratamente   pe an şi ori de câte ori este nevoie, în spațiile comune închise ale clădirilor.

             (2)  Pentru combaterea alter vectori dezinsecția se execută:

               a)  trimestrial şi ori de câte ori este nevoie, în spațiile închise ale operatorilor economici cu profil nealimentar, instituțiilor publice și spațiile comune închise ale clădirilor;

              b)  lunar şi ori de câte ori este   nevoie, în spațiile închise ale operatorilor economici cu profil alimentar şi ale unităților sanitare;

              c)  numai  la solicitarea persoanelor fizice din spațiile cu destinație de locuință.

    (3) Tratamentele  în  zonele  verzi  de  cartier,  parcuri,  cursuri  de  apă,   rigole,  puncte gospodărești, cimitire, stadioane, teren baze sportive, terenuri concesionate, închiriate, terenuri cu vegetație aferente străzilor, aliniamentelor stradale, trotuarelor.

    (4)   Tratamentele  la  clădirile  de  tip  condominii,  casa  scării  şi  subsol  și  gospodăriile individuale (case), se vor efectua, utilizând aparatura de tratare cu ceață rece sau caldă şi ori de câte ori necesitatea o  impune.

În cazul tratamentelor împotriva țânțarilor este obligatorie acțiunea atât împotriva larvelor, cât şi a adulților.
Art.14.
            Din punct de vedere a frecvenței, dezinfecția se execută numai  la solicitarea persoanelor fizice sau juridice.
Art.15.
Din punct de vedere al frecvenței, deratizarea se execută:

          a)  pentru operatorii economici cu profit nealimentar și asociațiile de   proprietari/locatari, cel puțin o dată pe semestru şi ori de câte ori este nevoie pentru stingerea unui focar;

          b)  pentru operatorii economici cu profil alimentar, cel  puțin o dată  pe trimestru şi ori de câte ori este nevoie pentru stingerea unui focar;

          c)  pentru  spațiile  deschise  din  domeniul  public  şi  privat  al  unitatii  administrativ-teritoriale  în conformitate cu programul unitar de acțiune, dar nu mai puțin de 3 tratamente pe an;

         d)  pentru persoanele fizice, la solicitarea acestora sau ori de câte ori este nevoie pentru stingerea unui focar.
CAPITOLUL V
Dotare tehnico-materială 
   Art 16.
    (1) Operatorul are obligația de a-și dimensiona parcul auto (mijloace speciale de transport), utilajele și echipamentele, precum și personalul calificat, astfel încât să asigure desfășurarea activității de dezinsecție, dezinfecție şi deratizare în condiții corespunzătoare, pe raza orașului Borsec, pe toată durata derulării contractului, cu respectarea normelor de sănătate și securitate în muncă.
     (2) Perioada maximă de timp pentru executarea cu eficiență a unui tratament la activitatea de dezinsecție, dezinfecție şi deratizare este de 5 zile.
  Art. 17.
                Operatorul va deține licența ANRSC și autorizațiile necesare prevăzute de lege pentru desfășurarea activității de dezinsecție, dezinfecție şi deratizare, pe toată durata de prestare a serviciului.
Art.18. Operatorul activității de dezinsecție, dezinfecție și deratizare din orașul Borsec, trebuie să asigure prestarea serviciului în regim de continuitate pentru toți utilizatorii cu respectarea condițiilor tehnice specifice fiecărei activități.
CAPITOLUL VI
 Condiții  tehnice și  de  calitate
Art.19. La activitatea de dezinsecție:
                (1)      Se vor folosi numai substanțe aflate în perioada de  garanție și se vor desigila nurnai în prezența reprezentantului beneficiarului pe întregul parcurs al tratamentelor.

        (2)     Se  va  lucra  numai  când  condițiile  meteo  sunt  favorabile  pentru  obținerea  eficienței maxime a acțiunilor de combatere.

        (3)      Se vor utiliza doze de cantități de substanță conform normativelor în  vigoare - fișei tehnice - aplicate pe fiecare unitate de suprafață, astfel încât să se asigure eficiența maximă a  combaterii pentru perioada garantată a produsului, în acest scop prestatorul va prezenta obligatoriu  reprezentanților beneficiarului care urmăresc lucrarea - prospectele substanțelor folosite.

      (4)     Operatorul işi va instrui temeinic întreg personalul implicat în acțiunile de combatere pentru  a respecta  întocmai graficul,  traseul,  punctele  de întâlnire, normele privind  protecția  muncii, normele  de  aplicare a substanței pe unitatea de suprafață, normele de protecție a locuitorilor din zonele unde lucrează.

      (5)     Timpul nefavorabil desfășurării în condiții de eficiență maximă a prestațiilor contractate va decala corespunzător graficul de execuție a lucrărilor de combatere angajate, în aceste cazuri se vor încheia notificări scrise între părțile contractante.

      (6)      Insecticidele folosite trebuie să nu păteze, să nu prezinte miros neplăcut, să fie biodegradabile, să nu dăuneze suprafețelor pe care se aplică și să aibă eficiență pentru combaterea insectelor târâtoare și zburătoare.

      (7)      Diluația insecticidelor pentru alcătuirea soluției de lucru se va face ținând cont de recomandările producătorilor.

      (8)       Norma de aplicare a soluției de lucru se va stabili în funcție de insecta țintă (târâtoare sau zburătoare) și/sau gradul de infestare.

      (9)       Anunțarea  populației  -  prin  mijloace  mass-media,  explicarea  cadrului  legal  și  a importanței  acțiunii.
Art.20. La activitatea de  dezinfecție:
    (1) Se vor folosi numai substanțe aflate în perioada de garanție;

    (2) Vor fi acceptate numai produse dezinfectante din clasele Xi și Xn.
Art.21. La activitatea de deratizare:
     (1)       Se vor folosi numai produse raticide aflate în perioada de garanție și se vor desigila numai în prezența reprezentantului beneficiarului pe întregul parcurs al tratamentelor;

     (2)       Produsele raticide trebuie să prezinte eficiența atât în combaterea șoarecilor, cât şi a șobolanilor;

     (3)    Vor fi acceptate raticide numai din grupele Xi și Xn de toxicitate;

     (4)    Raticidele folosite vor fi sub formă solidă, momeli parafinate sau batoane cerate, pentru a evita eventuale incidente cauzate de  folosirea raticidelor cu o altă  formă  de prezentare, precum praf, etc.

     (5)       Raticidele vor fi prezentate în recipiente sigilate, care să aibă  prevăzută data expirării (termenul de valabilitate) în mod clar;

     (6)       Operatorul îşi va instrui temeinic întreg personalul implicat în acțiunile de combatere, pentru  a  respecta  întocmai  graficul  lucrărilor,  traseul,  punctele de  întâlnire,  normele PSI protecția muncii, normele de aplicare a   produselor raticide pe unitatea de suprafață, normele de protecție a locuitorilor din zonele unde lucrează;

     (7)       Norma de aplicare a raticidelor va fi cea recomandată de producător și în funcție de gradul de infestare.

     (8)       Anunțarea  populației  -  prin  mijloace  mass-media,  explicarea  cadrului  legal  și  aimportanţei acțiunii.
CAPITOLUL VII
Procedee de  lucru  și  recepția  lucrărilor 
        Art.22. Pentru buna organizare și urmărire a execuției, pe baza Programului unitar de acțiune, se va întocmi un grafic de execuție a lucrărilor de dezinsecție, dezinfecție și deratizare, cu specificarea zonelor și perioadei calendaristice de acțiune, inclusiv responsabilii de lucrare corespunzători părților contractante.
Art.23. Urmărirea modului de execuție al lucrării se va face de către delegații beneficiarului, care prin semnarea proceselor verbale de recepție vor confirma cantitatea lucrărilor şi modul de execuție al acesteia.
Art.24. Recepția serviciilor se va face zilnic în perioada de execuție.
Art.25. Verificarea eficienței prestației se va face prin acțiuni de monitorizare.
Art.26. Prestarea activității de dezinsecție, dezinfecție și deratizare se va executa astfel încât să se realizeze:
              a) continuitatea  activității  pe  întreaga  durată  de  desfășurare,  cu  respectarea  prevederilor contractuale;
         b)   corectarea și adaptarea regimului de prestare a activității faţă de cerințele beneficiarului;
c)   controlul calității serviciului  prestat;
d)   ținerea la zi a documentelor cu privire la prestarea serviciilor;

               e)    respectarea  Regulamentului  de  organizare  și  funcționare  al  activității  de  dezinsecție, dezinfecție  și  deratizare  din  cadrul  serviciului  de  salubrizare  al  orașului  Borsec  și  al Caietului de sarcini, în condițiile legii;

              f)    prestarea activității pe baza principiilor de eficiență economică, având ca obiectiv reducerea costurilor de prestare a serviciului;

         g)   asigurarea capacității de lucru a utilajelor și dispozitivelor pentru efectuarea activității, în întreaga arie administrativ teritorială încredințată;
h)   îndeplinirea indicatorilor de performanță a prestării activității, aprobați de Consiliul Local al orașului Borsec, în condițiile legii;
             i) asigurarea,  pe  toată  durata  de  executare  a  serviciului,  de  personal  calificat  și  în  număr suficient.
    Art.27 . Obiectivele  operatorului  activității  de  dezinsecție,  dezinfecție  și  deratizare  sunt:

                   a)   cunoașterea zonei și a locului unde se execută dezinsecția, dezinfecția și deratizarea; b)   stabilirea vectorilor din zona unde se execută dezinsecția, dezinfecția și deratizarea; c)    determinarea nivelului de infestare;

                       b)   stabilirea substanțelor şi a concentrației ce se va utiliza pentru combaterea vectorilor din zona propusă pentru dezinsecție, dezinfecție și deratizare, astfel ca, tratamentele aplicate să nu aibă efecte nocive asupra cetățenilor, solului, apei și să nu persiste ca elemente poluante;

                      c) pregătirea  afișelor  pentru  avizarea  populației  şi  inclusiv  asupra  toxicității  substanțelor utilizate;

                  d)   instruirea operatorilor care execută operațiile de dezinsecție, dezinfecție și deratizare;

                 f)   anunțarea în presa locală a programului de lucru, care va cuprinde zona şi perioada efectuării lucrărilor.
   Art.28. Operatorul va efectua lucrările de dezinsecție, dezinfecție și deratizare conform programului prestabilit precum şi ca urmare a sesizărilor făcute de persoane juridice, fizice, instituții publice, asociații de proprietari, referitoare la existența unor focare de infecție sau de vectori.
   Art.29.   Operatorul va verifica periodic dacă tratamentele aplicate au avut efectul scontat sau dacă după efectuarea lucrărilor s-au stins focarele de infecție sau   dăunătorii au emigrat în zonele netratate.
   Art.30. Operatorul, în urma sesizărilor primite, va identifica locurile unde se cuibăresc insectele și rozătoarele și sunt posibile focare  de  infecție,  stabilind   tratamentele   și   periodicitatea  efectuării acestora.
 Art.31.(1)  Personalul  operatorului  care  deservește  mijlocelele  de  transport  a  substanțelor pesticide (numai din grupele Xi si Xn de toxicitate), trebuie să fie instruit pentru efectuarea transportului acestor substanțe, să dețină toate documentele de  însoțire  și  să  nu  abandoneze  substanțe pesticide  și ambalaje pe traseu.

           (2)    Pentru transportul substanțelor pesticide se vor folosi traseele cele mai scurte, cu cel mai redus risc pentru sănătatea populației și a mediului.

                    (3)     Ambalajele substanțelor folosite în desfășurarea activității de dezinsecție, dezinfecție și deratizare se vor incinera prin grija operatorului la o societate autorizată pentru aceste servicii.
Art.32. Operatorul are obligația aducerii la cunoștința populației asupra prezenței și toxicității substanțelor utilizate, prin amplasarea de afișe în locuri vizibile.
CAPITOLUL VIII
 Condiții   de   exploatare   a   activității  de   dezinsecție,   dezinfecție   și   deratizare   din   cadrul  serviciului de salubrizare
Obiective de exploatare
Art.33. (1) Obiectivele pe care trebuie să le atingă activitatea de dezinsecție, dezinfecție și

deratizare, sunt următoarele:
a)  îmbunătățirea condițiilor de viață a cetățenilor;
             b)  promovarea calității şi eficiența activității de dezinsecție, dezinfecție și deratizare;
c)  dezvoltarea durabilă a serviciului;

                  d)  protecția mediului înconjurător, cu evidențierea măsurilor de protecție a mediului pe etape de dezvoltare, în concordanță cu programul de adaptare la normele Uniunii Europene.
Obiective de ordin  economic

           Art.34.(1) Activitatea de dezinsecție, dezinfecție și deratizare vor urinări să realizeze un raport calitate/cost cât mai bun pentru perioada de derulare a contractului de delegare și un echilibru între riscurile și beneficiile asumate prin contract.

         (2) Structura și nivelul tarifelor practicate var reflecta costul efectiv al prestației și vor fi în conformitate cu prevederile legale.
Obiective de mediu
          Art.35. (1) Pe perioada derulării contractului de delegare se vor respecta condițiile impuse prin actele de reglementare emise de autoritățile de mediu competente, care se vor obține prin grija și pe cheltuiala delegatului.

                (2) Pe  toată  perioada  derulării  contractului  de  delegare  -  operatorul  va  implementa condiționările ce se stabilesc prin acte normative, emise de autoritățile de mediu competente conform unor programe de conformare la cerințele de mediu.
   Art.36.  Investițiile  efectuate  de  operator  pentru  reabilitarea,  modernizarea  și  dezvoltarea activității de dezinsecție, dezinfecție și deratizare se vor amortiza pe perioada de derulare a contractului de delegare în conformitate cu prevederile legale.
CAPITOLUL IX
 Obligațiile  privind  protecția  mediului 
    Art.37. Delegatul trebuie să respecte obligațiile privind protecția mediului care decurg direct din prestarea activității de dezinsecție, dezinfecție și deratizare, precum şi cele derivate din activitățile conexe serviciului, cum ar fi exploatarea utilajelor și a parcului auto, neutralizarea și incinerarea deșeurilor.
CAPITOLUL X
 Durata  delegării 
          Art.38. (1) Durata pentru care se deleagă activitatea de dezinsecție, dezinfecție și deratizare în orașul Borsec, este de 12 luni de la semnarea contractului, cu posibilitatea de prelungire a acestuia în conformitate cu prevederile legale, cu acordul părților și cu  aprobarea prealabilă a Consiliului Local al orașului Borsec 

            (2) Pe durata stabilită la alin. (1) se interzice operatorului subdelegarea sau subcontractarea activității de dezinsecție, dezinfecție și deratizare.

             (3) Intenția operatorului de solicitare a prelungirii se face cu cel puțin 90 de zile înainte de expirarea termenului contractual.

            (4) În situația în care delegatarul nu dorește prelungirea contractului, va anunța în scris operatorul cu cel puțin 90 de zile înainte de expirarea termenului contractual şi  se va demara procedura de încredințare a serviciului conform procedurilor legale.
CAPITOLUL XI
 Sancțiuni
            Art. 39 (1) Pentru încălcări ale condițiilor de execuție ale operațiilor de dezinsecție, dezinfecție și deratizare, prestatorul va fi sancționat după cum urmează:
                   a) Neefectuarea deratizării, dezinsecției şi dezinfecției, pe o suprafață ce reprezintă mai mult de 10% din suprafața activității comandate, din vina exclusivă a prestatorului, va duce la refuzarea de la plată a acestei suprafețe şi aplicarea de penalități în cuantum de 50% din valoarea lucrării neefectuate.

         b) În cazul neefectuării în termen din culpa sa exclusivă a activității stabilite prin ordinul de începere  a  lucrărilor  stabilite,  delegatarul  va  aplica  delegatului  o  penalizare  de  1%  din  valoarea lucrărilor care fac obiectul ordinului de lucru pentru fiecare zi de întârziere.
CAPITOLUL XII Tarife
             Art. 40. (1) Stabilirea, ajustarea şi modificarea prețurilor şi tarifelor se vor efectua în conformitate cu procedura de stabilire conform procedurilor legale.
                       (2)Contravaloarea serviciilor publice delegate se va determina în baza preturilor în vigoare şi a cantităților stabilite conform procedurii de facturare. La facturarea serviciilor prestate se vor aplica tarifele  aprobate  prin  hotărârea consiliului  local.  Orice  modificare  a  preturilor  şi  tarifelor  impune reglarea contravalorii facturate.
CAPITOLUL XII
 Dispoziții  finale 
          Art. 41.(1) La procedura pentru contractarea serviciului de dezinsecție, dezinfecție și deratizare a orașului Borsec pot participa doar operatori licențiați de către A.N.R.S.C.

               (2) Ofertantul prezintă copia de pe licența A.N.R.S.C. prin care dovedește că este atestat de către autoritatea competentă.
              (3) Obiectivele şi suprafețele unde se va aplica activitatea de dezinsecție, dezinfecție şi deratizare prin comandă anuală directă de la Primăria orașului Borsec sunt specificate mai jos . Pentru lucrările de dezinsecție, dezinfecție și deratizare efectuate pe alte amplasamente aflate în administrare la regii sau unități din subordinea Consiliului Local, persoane fizice, asociații de proprietari (spatii închise) sau persoane juridice, operatorul va încheia contractele de prestări servicii urmând a încasa contravaloarea lucrărilor de la aceştia la tarifele aprobate prin hotărâre a Consiliului Local conform ofertei în baza căreia s-a încheiat contractul de delegare.       


Ajustarea acestor tarife urmează procedura prevăzută în prezentul caiet de sarcini.
   Lista obiectivelor, clădirilor şi suprafețelor unde se va aplica activitatea

